title: A Bizottság (EU) 2015/2206 végrehajtási rendelete (2015. november 30.) az 1238/95/EK rendeletnek a Közösségi Növényfajta-hivatal részére fizetendő díjak tekintetében történő módosításáról

text:
               1.12.2015

               HU

               Az Európai Unió Hivatalos Lapja

               L 314/22

         A BIZOTTSÁG (EU) 2015/2206 VÉGREHAJTÁSI RENDELETE
   (2015. november 30.)
   az 1238/95/EK rendeletnek a Közösségi Növényfajta-hivatal részére fizetendő díjak tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi növényfajta-oltalmi jogokról szóló, 1994. július 27-i 2100/94/EK tanácsi rendeletre (1) (a továbbiakban. az alaprendelet) és különösen annak 113. cikkére,
   a Közösségi Növényfajta-hivatal igazgatási tanácsával folytatott konzultációt követően,
   mivel:

               (1)

               Az 1238/95/EK rendelet (2) 3. cikkének (2) bekezdése értelmében a Közösségi Növényfajta-hivatal (a továbbiakban: a Hivatal) elnöke engedélyezheti a díjak és pótdíjak megfizetésének alternatív módjait, többek között igazolt csekk átadása vagy utalványozása révén. Azonban az igazolt csekkek fizetőeszközként való használata a jogosultak számára túlságosan körülményesnek bizonyult. Szükség mutatkozik továbbá az elektronikus befizetések lehetővé tételére.

               (2)

               Az 1238/95/EK rendelet 5. cikkének (1) bekezdése úgy rendelkezik, hogy a díjat vagy pótdíjat befizető személy köteles megadni a nevét és a befizetés rendeltetését. Figyelemmel arra, hogy a Hivatalhoz érkezhet olyan befizetés, amelynek befizetőjét nem lehet azonosítani, és így számára nem nyújtható visszatérítés, ilyen esetben helyénvaló, hogy a Hivatal egyéb bevételként könyvelje az érintett összeget.

               (3)

               Az 1238/95/EK bizottsági rendelet 7. cikke tartalmazza a közösségi növényfajta-oltalmi bejelentések feldolgozásáért a Hivatal által felszámított bejelentési díj mértékére vonatkozó rendelkezéseket. A bejelentések hatékony, eredményes és gyors vizsgálata érdekében fontos ösztönözni a bejelentések elektronikus úton, internetes űrlap használatával való megtételét. Ezzel összefüggésben a bejelentések elektronikus összeállítása és benyújtása esetén indokolt csökkenteni a feldolgozásukért fizetendő bejelentési díjat.

               (4)

               Az 1238/95/EK rendelet 7. cikke (2) bekezdésének szövegét összhangba kell hozni az alirodák és nemzeti kirendeltségek megnevezése és megbízása tekintetében az alaprendelettel.

               (5)

               Az 1238/95/EK rendelet 7. cikkének (7) bekezdése az alaprendelet 50. cikke értelmében nem érvényes bejelentésekhez kapcsolódó bejelentési díjak visszatérítéséről rendelkezik. A Hivatalnak a közösségi növényfajta-oltalmi jogra vonatkozó érvénytelen bejelentések feldolgozásához kapcsolódó költségekkel kapcsolatos tapasztalatai alapján indokolt csökkenteni a Hivatal által a bejelentési díjból visszatartott összeget.

               (6)

               Az 1238/95/EK rendelet 8. cikke a növényfajták szakmai vizsgálatáért fizetendő díjjal foglalkozik. A rendelet 8. cikkének (5) bekezdésében említett esetben, amikor a vizsgálati jelentés egy megbízott vizsgálóhivatal által a közösségi növényfajta-oltalomra vonatkozó bejelentés időpontja előtt elvégzett szakmai vizsgálat eredményét tartalmazza, célszerű előírni, hogy a Hivatal számára fizetendő ügyintézési díjat a Hivatal elnöke azután állapítsa meg, hogy kikérte a Hivatal igazgatási tanácsának véleményét.

               (7)

               Az 1238/95/EK rendelet 12. cikke (1) bekezdésének c) pontja értelmében a Hivatal elnöke állapítja meg a Hivatal Hivatalos Lapjával kapcsolatos díjakat. A Hivatal adatbázisainak tartalmát tükröző Hivatalos Lap már csak elektronikus formában kerül rendszeres közzétételre, nyomtatásban nem jelenik meg. Ez a fajta közzététel pedig nem jár különösebb többletköltséggel, ezért az ezzel kapcsolatos díjakat helyénvaló eltörölni.

               (8)

               Az 1238/95/EK rendelet 13. cikke különböző pótdíjakról rendelkezik. A tapasztalat azt mutatja, hogy a 13. cikk (1) bekezdésében és (2) bekezdésének b) pontjában említett, a fajtaneveknek a követelményeknek való kezdeti meg nem felelésével vagy egy harmadik személy korábban keletkezett, ellentétes jogának fennállása miatti módosításával a Hivatal számára keletkező munkateher a rendes munkafolyamat részét képezi, és nem teszi szükségessé további erőforrások mozgósítását. Így ezért a munkáért nem méltányos pótdíjat felszámolni.

               (9)

               A 13. cikk (2) bekezdésének a) pontja értelmében a Hivatal azért is kiszabhat pótdíjat, ha a jogosult nem fizette be az éves díjat. Ez esetben a Hivatal az oltalom megszüntetéséhez vezető eljárást is elindíthatja. A gyakorlatban azonban a Hivatal nem szokott pótdíjat kiszabni az éves díj befizetésének elmulasztásáért, ezért ezt a rendelkezést célszerű törölni.

               (10)

               Az 1239/95/EK bizottsági rendelet (3) 93. cikkének (3) bekezdése és 94. cikke nem került átvezetésre a 874/2009/EK bizottsági rendeletbe (4). Ezért az 1238/95/EK rendelet 14. cikkének ezekre hivatkozó (3) és (4) bekezdését el kell hagyni.

               (11)

               Az 1238/95/EK rendeletet mindezeknek megfelelően módosítani szükséges.

               (12)

               Helyénvaló, hogy a javasolt módosítások 2016. január 1-jétől legyenek alkalmazandóak, mert az egyezik a Hivatal költségvetésében az új pénzügyi év kezdetével.

               (13)

               Az e rendeletben előírt intézkedések összhangban vannak a Növényfajta-oltalmi Állandó Bizottság véleményével,

         ELFOGADTA EZT A RENDELETET:
   1. cikk
   Az 1238/95/EK rendelet a következőképpen módosul:

               a)

               A 3. cikk (2) bekezdése a következőképpen módosul:

                           i.

                           az a) pont helyébe a következő szöveg lép:

                                       „a)

                                       a Hivatal részére EUR-ban kifizetendő csekk átadása vagy utalványozása;”;

                           ii.

                           a d) pont helyébe a következő szöveg lép:

                                       „d)

                                       elektronikus fizetés bankkártyával vagy közvetlen terheléssel.”.

               b)

               Az 5. cikk a következő bekezdéssel egészül ki:
               „(3)   Amennyiben a befizető személyazonossága a bankkal való kapcsolatfelvétel révén sem állapítható meg, és az összeg nem téríthető vissza e személy számára, az érintett összeget a Hivatalnak az alaprendelet 112. cikkében említett és a Hivatal igazgatási tanácsa által elfogadott belső pénzügyi rendelkezésekben előírt határidőn belül egyéb bevételként kell kezelni.”.

               c)

               A 7. cikk a következőképpen módosul:

                           i.

                           az (1) és a (2) bekezdés helyébe a következő szöveg lép:
                           „(1)   A közösségi növényfajta-oltalmi jog bejelentője (a továbbiakban: a bejelentő) a Hivatal online bejelentési rendszerén keresztül, internetes űrlap használatával, elektronikus úton tett bejelentés feldolgozásáért 450 EUR összegű bejelentési díjat fizet.
                           A Hivatal online bejelentési rendszerétől eltérő módon tett bejelentések feldolgozásáért a bejelentő 650 EUR összegű bejelentési díjat fizet.
                           (2)   A bejelentő köteles megtenni a szükséges lépéseket a bejelentési díjnak a bejelentés beadását megelőző vagy a beadás napján való, az e rendelet 3. cikkének megfelelő befizetése érdekében; ezt közvetlenül a Hivatalnál, vagy valamelyik, az alaprendelet 30. cikkének (4) bekezdése szerint létesített fiókhivatalnál vagy megbízott nemzeti kirendeltségnél teheti meg.”;

                           ii.

                           a (7) bekezdés helyébe a következő szöveg lép:
                           „(7)   Amennyiben a bejelentési díj megérkezik, de a bejelentés az alaprendelet 50. cikkének értelmében nem érvényes, a hivatal a bejelentési díjból 150 EUR-t visszatart, a fennmaradó részt pedig visszatéríti a bejelentőnek a bejelentés hiányosságairól való értesítésével egyidejűleg.”.

               d)

               A 8. cikk (5) bekezdése a következő mondattal egészül ki:
               „Az említett díj összegét a Hivatal elnöke az igazgatási tanáccsal való konzultációt követően állapítja meg, és közzéteszi a Hivatal Hivatalos Lapjában.”.

               e)

               A 12. cikk (1) bekezdésének c) pontját el kell hagyni.

               f)

               A 13. cikket el kell hagyni.

               g)

               A 14. cikk (3) és (4) bekezdését el kell hagyni.

         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2016. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 30-án.

            a Bizottság részéről

            az elnök

         Jean-Claude JUNCKER

      (1)  HL L 227., 1994.9.1., 1. o.

      (2)  A Bizottság 1995. május 31-i 1238/95/EK rendelete a Közösségi Növényfajta-hivatal részére fizetendő díjak tekintetében a 2100/94/EK tanácsi rendelet végrehajtási szabályairól (HL L 121., 1995.6.1., 31. o.).

      (3)  A Bizottság 1995. május 31-i 1239/95/EK rendelete a Közösségi Növényfajta-hivatal előtti eljárások tekintetében a 2100/94/EK tanácsi rendelet alkalmazására vonatkozó végrehajtási szabályok megállapításáról (HL L 121., 1995.6.1., 37. o.).

      (4)  A Bizottság 2009. szeptember 17-i 874/2009/EK rendelete a Közösségi Növényfajta-hivatal előtti eljárások tekintetében a 2100/94/EK tanácsi rendelet alkalmazására vonatkozó végrehajtási szabályok megállapításáról (HL L 251., 2009.9.24., 3. o.).


title: A Bizottság 1150/2013/EU végrehajtási rendelete ( 2013. november 14. ) az 540/2011/EU végrehajtási rendeletnek a repceolaj hatóanyag jóváhagyási feltételei tekintetében történő módosításáról  EGT-vonatkozású szöveg

text:
               15.11.2013

               HU

               Az Európai Unió Hivatalos Lapja

               L 305/13

         A BIZOTTSÁG 1150/2013/EU VÉGREHAJTÁSI RENDELETE
   (2013. november 14.)
   az 540/2011/EU végrehajtási rendeletnek a repceolaj hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               A repceolaj hatóanyagot a 2229/2004/EK bizottsági rendelet (2) 24b. cikkében előírt eljárás szerint a 2008/127/EK bizottsági irányelvvel (3) felvették a 91/414/EGK tanácsi irányelv (4) I. mellékletébe. Mióta a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 540/2011/EU bizottsági végrehajtási rendelet (5) mellékletének A. részében szerepel.

               (2)

               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2012. december 18-án benyújtotta a Bizottságnak a repceolajra vonatkozó vizsgálati jelentéstervezetről kialakított véleményét (6). A Hatóság a repceolajra vonatkozó véleményét a bejelentőhöz is eljuttatta. A Bizottság felkérte a bejelentőt, hogy nyújtsa be a repceolajra vonatkozó vizsgálati jelentéstervezettel kapcsolatos észrevételeit. A vizsgálati jelentés tervezetét és a Hatóság véleményét a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a repceolajról szóló bizottsági vizsgálati jelentés formájában 2013. október 3-án véglegesítették.

               (3)

               Megerősítést nyert, hogy a repceolaj-hatóanyag az 1107/2009/EK rendelet értelmében jóváhagyott hatóanyagnak tekintendő.

               (4)

               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében a repceolaj jóváhagyási feltételeit módosítani kell a toxikológiai szempontból releváns erukasav-szennyeződés maximális mennyisége tekintetében.

               (5)

               Az 540/2011/EU végrehajtási rendelet mellékletét ezért ennek megfelelően módosítani kell.

               (6)

               A tagállamok számára időt kell biztosítani a repceolajat tartalmazó növényvédő szerekre vonatkozó engedélyek módosítására vagy visszavonására.

               (7)

               E rendelet alkalmazását megelőzően megfelelő időt kell biztosítani arra, hogy a tagállamok, a bejelentők és a repceolajat tartalmazó növényvédő szerekre vonatkozó engedélyek jogosultjai felkészülhessenek a jóváhagyási feltételek módosításából fakadó követelmények teljesítésére.

               (8)

               Amennyiben a tagállamok az 1107/2009/EK rendelet 46. cikke értelmében türelmi időt biztosítanak a repceolajat tartalmazó növényvédő szerek tekintetében, elő kell írni, hogy ezen időszak a rendelet hatálybalépésétől számítva legfeljebb tizennyolc hónapig tartson.

               (9)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Átmeneti intézkedések
   A tagállamok az 1107/2009/EK rendeletnek megfelelően – amennyiben szükséges – a repceolaj-tartalmú növényvédő szerekre kiadott jelenlegi engedélyeket legkésőbb 2014. szeptember 30-ig módosítják vagy visszavonják.
   3. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2015. szeptember 30-án le kell járnia.
   4. cikk
   Hatálybalépés
   Ez a rendelet 2014. április 1-jén lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 14-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (3)  A Bizottság 2008. december 18-i 2008/127/EK irányelve a 91/414/EGK tanácsi irányelv egyes hatóanyagok felvétele céljából történő módosításáról (HL L 344., 2008.20.12., 89. o.).

      (4)  A Bizottság 2004. december 3-i 2229/2004/EK rendelete a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól (HL L 379., 2004.12.24., 13. o.).

      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (6)  Európai Élelmiszerbiztonsági Hatóság: Conclusion on the peer review of the pesticide risk assessment of the active substance plant oil/rape seed oil (A növényi olaj/repceolaj hatóanyagú növényvédő szereknél felmerülő kockázatok felméréséről szóló szakértői értékelésből levont következtetések). EFSA Journal (2013); 11(1):3058. [45 o.]. doi:10.2903/j.efsa.2013.3058. Lásd: www.efsa.europa.eu/efsajournal

      MELLÉKLET
      Az 540/2011/EU végrehajtási rendelet mellékletének A. részében a repceolaj hatóanyagra vonatkozó 242. sor helyébe a következő szöveg lép:

                     Sorszám

                     Közhasználatú név, azonosító szám

                     IUPAC-név

                     Tisztaság

                     Jóváhagyás dátuma

                     Jóváhagyás lejárta

                     Egyedi rendelkezések

                     „242

                     Növényi olajok/repceolaj
                     CAS-szám: 8002-13-9
                     CIPAC-szám: nincs

                     Repceolaj

                     A repceolaj zsírsavak összetett elegye.
                     Releváns szennyeződés: Legfeljebb 2 % erukasav

                     2009. szeptember 1.

                     2019. augusztus 31.

                     A.   RÉSZ
                     Kizárólag rovarirtó és atkaölő szerként való használata engedélyezhető.
                     B.   RÉSZ
                     Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. október 3-án véglegesített, a repceolajról szóló vizsgálati jelentésben (SANCO/2623/2008) és különösen annak I. és II. függelékében található megállapításokat.
                     A használati feltételek között adott esetben szerepelniük kell kockázatcsökkentő intézkedéseknek.”


title: A Bizottság 837/2012/EU végrehajtási rendelete ( 2012. szeptember 18. ) az Aspergillus oryzae (DSM 22594) által termelt 6-fitáz (EC 3.1.3.26) baromfik, elválasztott malacok, hízósertések és kocák takarmány-adalékanyagaként történő engedélyezéséről (az engedély jogosultja a DSM Nutritional Products)  EGT-vonatkozású szöveg

text:
               19.9.2012

               HU

               Az Európai Unió Hivatalos Lapja

               L 252/7

         A BIZOTTSÁG 837/2012/EU VÉGREHAJTÁSI RENDELETE
   (2012. szeptember 18.)
   az Aspergillus oryzae (DSM 22594) által termelt 6-fitáz (EC 3.1.3.26) baromfik, elválasztott malacok, hízósertések és kocák takarmány-adalékanyagaként történő engedélyezéséről (az engedély jogosultja a DSM Nutritional Products)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.

               (2)

               Az 1831/2003/EK rendelet 7. cikkének megfelelően kérelmet nyújtottak be az Aspergillus oryzae (DSM 22594) által termelt 6-fitáz (EC 3.1.3.26) engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A kérelem az Aspergillus oryzae (DSM 22594) által termelt, az „állattenyésztésben alkalmazott adalékanyagok” kategóriába sorolandó 6-fitáz (EC 3.1.3.26) baromfik, elválasztott malacok, hízósertések és kocák takarmányadalékaként való engedélyezésére irányul.

               (4)

               Az Európai Élelmiszerbiztonsági Hatóság (a továbbiakban: Hatóság) 2011. december 14-i véleményében (2) megállapította, hogy a javasolt felhasználási körülmények között az Aspergillus oryzae (DSM 22594) által termelt 6-fitáz (EC 3.1.3.26) nincs káros hatással sem az állati vagy emberi egészségre, sem a környezetre, és hogy a használata valamennyi célfajnál fokozhatja a foszforhasznosítást. A Hatóság szerint nincs szükség a forgalomba hozatalt követő különleges nyomonkövetési előírásokra. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.

               (5)

               Az Aspergillus oryzae (DSM 22594) által termelt 6-fitáz (EC 3.1.3.26) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően e készítmény használatát az e rendelet mellékletében meghatározottak szerint engedélyezni kell.

               (6)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 18-án.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  EFSA Journal 2012; 10(1):2527.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Felső korhatár

                  Minimális tartalom

                  Maximális tartalom

                  További rendelkezések

                  Az engedély lejárta

                  Aktivitási egység/kg 12 %-os nedvességtartalmú teljes értékű takarmányban

                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok

                  4a18

                  DSM Nutritional Products

                  6-fitáz (EC 3.1.3.26)

                                 Az adalékanyag összetétele

                              Az Aspergillus oryzae (DSM 22594) által termelt 6-fitáz készítmény, melynek legkisebb aktivitása:

                                          50 000 (1) FYT/g szilárd formában

                                          20 000 FYT/g folyékony formában

                                 A hatóanyag jellemzése

                              Az Aspergillus oryzae (DSM 22594) által termelt 6-fitáz (EC 3.1.3.26)

                                 Analitikai módszer
                                  (2)

                              Kolorimetriás módszer a 6-fitát által a fitátból (ISO 30024:2009) felszabadított szervetlen foszfát mérésére.

                  Baromfi
                  Hízósertések
                  (Elválasztott) malac

                  —

                  500 FYT

                  —

                              1.

                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.

                              2.

                              Ajánlott adagolás a teljes értékű takarmányban kilogrammonként:

                                          —

                                          baromfinál, (elválasztott) malacoknál és hízósertéseknél: 500–4 000 FYT,

                                          —

                                          kocáknál: 1 000-4 000 FYT.

                              3.

                              Olyan takarmányban alkalmazandó, amely több mint 0,23 % fitinkötésben lévő foszfort tartalmaz.

                              4.

                              Biztonsági előírás: használatkor védőmaszk, védőszemüveg és védőkesztyű viselése kötelező.

                              5.

                              Maximum 35 kg-os elválasztott malacok esetében történő alkalmazásra.

                  2022.10.9.

                  Kocák

                  1 000 FYT

         (1)  1 FYT az az enzimmennyiség, amely 5,0 mM fitátkoncentráció, 5,5 pH-érték és 37 °C hőmérséklet mellett percenként 1 μmol szervetlen foszfátot szabadít fel nátrium-fitátból.

         (2)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx


title: A Bizottság (EU) 2015/2378 végrehajtási rendelete (2015. december 15.) az adózás területén történő közigazgatási együttműködésről szóló 2011/16/EU tanácsi irányelv bizonyos rendelkezéseinek végrehajtására vonatkozó részletes szabályok megállapításáról és az 1156/2012/EU végrehajtási rendelet hatályon kívül helyezéséről

text:
               18.12.2015

               HU

               Az Európai Unió Hivatalos Lapja

               L 332/19

         A BIZOTTSÁG (EU) 2015/2378 VÉGREHAJTÁSI RENDELETE
   (2015. december 15.)
   az adózás területén történő közigazgatási együttműködésről szóló 2011/16/EU tanácsi irányelv bizonyos rendelkezéseinek végrehajtására vonatkozó részletes szabályok megállapításáról és az 1156/2012/EU végrehajtási rendelet hatályon kívül helyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az adózás területén történő közigazgatási együttműködésről és a 77/799/EK irányelv hatályon kívül helyezéséről szóló, 2011. február 15-i 2011/16/EU tanácsi irányelvre (1) és különösen annak 20. cikke (1), (3) és (4) bekezdésére, valamint 21. cikke (1) bekezdésére,
   mivel:

               (1)

               A 77/799/EGK tanácsi irányelvet (2) felváltotta a 2011/16/EU irányelv. Az adózás területén történő közigazgatási együttműködésre vonatkozó szabályok számos fontos kiigazítására sor került, különösen a tagállamok közötti információcsere tekintetében a határokon átnyúló információcsere hatékonyságának és eredményességének fokozása céljából.

               (2)

               A 2011/16/EU irányelvet módosította a 2014/107/EU tanácsi irányelv (3): bevezette a pénzügyi számlákra vonatkozó kötelező automatikus információcserét és az ehhez kapcsolódó adatszolgáltatási és átvilágítási szabályokat.

               (3)

               Az új jogi keret működésének biztosítása végett a 2011/16/EU irányelv előír bizonyos szabályokat a formanyomtatványokra és számítógépes formátumokra vonatkozóan, valamint előírja, hogy végrehajtási aktusok útján kell elfogadni a tagállamok közötti információcsere gyakorlati intézkedéseit. A 2011/16/EU irányelv vonatkozásában alkalmazandó formanyomtatványok és számítógépes formátumok tekintetében az 1156/2012/EU bizottsági végrehajtási rendelet (4) részletes szabályokat határoz meg.

               (4)

               A 2011/16/EU irányelv végrehajtásának céljából elvégzendő változásokat mérlegelve, továbbá a végrehajtási aktus olvashatóságának megkönnyítése érdekében helyénvaló hatályon kívül helyezni az 1156/2012/EU végrehajtási rendeletet, és új, egységes szerkezetbe foglalt szabályokat meghatározni.

               (5)

               Az információcsere megkönnyítése érdekében a 2011/16/EU irányelv előírja, hogy az irányelv szerinti információcsere – a kötelező automatikus információcsere kivételével – egységesített formanyomtatványok használatával történjék.

               (6)

               Az alkalmazandó formanyomtatványoknak számos, kellőképpen széles körű mezőt kell tartalmazniuk annak lehetővé tétele érdekében, hogy a tagállamok a megfelelő mezők kitöltésével az összes releváns esetet könnyen kezelni tudják.

               (7)

               A kötelező automatikus információcsere alkalmazására a 2011/16/EU irányelv előírja, hogy a gyakorlati intézkedéseket és a számítógépes formátumot egyaránt a Bizottság fogadja el. A cserélt információ megfelelőségének és használhatóságának, valamint maga az információcsere hatékonyságának biztosítása érdekében részletes szabályokat kell meghatározni.

               (8)

               Mivel a 2011/16/EU irányelv 8. cikkének (1) bekezdése szerinti öt jövedelem- és tőkekategóriára vonatkozó kötelező automatikus információcserének feltétele az információ rendelkezésre állása, indokolt, hogy a megfelelő számítógépes formátum csupán az átfogó struktúra és elemcsoportok szintjéig legyen meghatározva, az egyes elemcsoportok alatt cserélt részletes elemek továbbra is a tagállamokban való rendelkezésre állás függvényei legyenek.

               (9)

               Figyelembe véve, hogy a 2011/16/EU irányelv 8. cikkének (3a) bekezdése értelmében cserélt információt az Adatszolgáltatásra kötelezett pénzügyi intézmények a 2011/16/EU irányelv I. és II. mellékletében meghatározott alkalmazandó adatszolgáltatási és átvilágítási szabályok szerint gyűjtik, továbbá hogy így a cserének nem feltétele az információ rendelkezésre állása, az alkalmazandó számítógépes formátumot ki kell terjeszteni úgy, hogy a legalacsonyabb szintű adatokat is felölelje, és minden egyes elemet tartalmazzon, adott esetben lényeges attribútumaival együtt.

               (10)

               A 2011/16/EU irányelv szerint az információt lehetőség szerint a közös kommunikációs hálózat (CCN-hálózat) használatával, elektronikus úton kell továbbítani. Ahol szükséges, gyakorlati intézkedéseket kell meghatározni a kommunikációhoz. Részletes szabályokat kell meghatározni azon jelentések, elszámolások és más dokumentumok közlésére, amelyek nem részei a cserélt információnak, hanem alátámasztják azt, valamint részletes szabályokat kell meghatározni – a CCN-hálózaton kívüli kommunikáció esetében és a többi kétoldalú megállapodás sérelme nélkül – a kommunikációra és a cserélt információ azonosítására.

               (11)

               A tagállamokban 2016. január 1-jétől kell alkalmazni azokat a törvényi, rendeleti és közigazgatási rendelkezéseket, amelyek ahhoz szükségesek, hogy a pénzügyi számlákra vonatkozó kötelező automatikus információcsere tekintetében a 2011/16/EU irányelv 8. cikke (3a) bekezdésének megfeleljenek. Ezért ezt a rendeletet ugyanezen a naptól kezdődően kell alkalmazni.

               (12)

               Az e rendeletben előírt intézkedések összhangban vannak az adóügyi közigazgatási együttműködéssel foglalkozó bizottság véleményével,

         ELFOGADTA EZT A RENDELETET:
   1. cikk
   Formanyomtatványok a megkeresésre történő információcseréhez, a spontán információcseréhez, az értesítésekhez és a visszajelzéshez
   (1)   Az alkalmazandó formanyomtatványok tekintetében a „mező” olyan helyet jelent a formanyomtatványon, amelybe a 2011/16/EU irányelv szerint cserélendő információk rögzíthetők.
   (2)   A 2011/16/EU irányelv 5. cikke szerinti, információközlés és közigazgatási vizsgálat iránti megkeresésekre, valamint a 7. cikk szerinti vonatkozó válaszokra, átvételi elismervényekre, további háttér-információ iránti kérelmekre, a kérés teljesítésének lehetetlenségére vagy az elutasítására alkalmazandó formanyomtatványnak meg kell felelnie e rendelet I. mellékletének.
   (3)   A 2011/16/EU irányelv 9. és 10. cikke szerinti spontán módon közölt információkra és a visszaigazolásukra alkalmazandó formanyomtatványnak meg kell felelnie e rendelet II. mellékletének.
   (4)   A 2011/16/EU irányelv 13. cikkének (1) és (2) bekezdése szerinti közigazgatási kézbesítés iránti megkeresésekre és az említett irányelv 13. cikkének (3) bekezdése szerinti válaszaira alkalmazandó formanyomtatványnak meg kell felelnie e rendelet III. mellékletének.
   (5)   A 2011/16/EU irányelv 14. cikkének (1) bekezdése szerinti visszajelzésre alkalmazandó formanyomtatványnak meg kell felelnie e rendelet IV. mellékletének.
   2. cikk
   A kötelező automatikus információcsere számítógépes formátumai
   (1)   A 2011/16/EU irányelv 8. cikkének (1) bekezdése szerinti kötelező automatikus információcsere során alkalmazandó számítógépes formátumnak meg kell felelnie e rendelet V. mellékletének.
   (2)   A 2011/16/EU irányelv 8. cikkének (3a) bekezdése szerinti kötelező automatikus információcsere során alkalmazandó számítógépes formátumnak meg kell felelnie e rendelet VI. mellékletének.
   3. cikk
   A CCN-hálózat használatával kapcsolatos gyakorlati intézkedések
   (1)   A 2011/16/EU irányelv szerint továbbított információkban említett jelentések, nyilatkozatok és egyéb dokumentumok a közös kommunikációs hálózattól eltérő kommunikációs eszköz felhasználásával küldhetők.
   (2)   Amennyiben a 2011/16/EU irányelvben említett információk továbbítása nem elektronikus úton, a közös kommunikációs hálózat felhasználásával történik, és amennyiben kétoldalú megállapodással másként nem határozzák meg, a tájékoztatásnak a továbbított információk leírását és az információt továbbító, hatáskörrel rendelkező hatóság aláírását tartalmazó levélben kell történnie.
   4. cikk
   Hatályon kívül helyezés
   Az 1156/2012/EU végrehajtási rendelet 2016. január1-jén hatályát veszti.
   A hatályon kívül helyezett végrehajtási rendeletre való hivatkozásokat erre a rendeletre való hivatkozásként kell értelmezni.
   5. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2016. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 15-én.

            a Bizottság részéről

            az elnök

         Jean-Claude JUNCKER

      (1)  HL L 64., 2011.3.11., 1. o.

      (2)  A Tanács 1977. december 19-i 77/799/EGK irányelve a tagállamok illetékes hatóságainak a közvetlen adózás területén történő kölcsönös segítségnyújtásáról (HL L 336., 1977.12.27., 15. o.).

      (3)  A Tanács 2014. december 9-i 2014/107/EU irányelve a 2011/16/EU irányelvnek az adózás területére vonatkozó kötelező automatikus információcsere tekintetében történő módosításáról (HL L 359., 2014.12.16., 1. o.).

      (4)  A Bizottság 2012. december 6-i 1156/2012/EU végrehajtási rendelete az adózás területén történő közigazgatási együttműködésről szóló 2011/16/EU tanácsi irányelv bizonyos rendelkezéseinek végrehajtására vonatkozó részletes szabályok megállapításáról (HL L 335., 2012.12.7., 42. o.).

      I. MELLÉKLET

         Az 1. cikk (2) bekezdésében említett formanyomtatvány

      A 2011/16/EU irányelv 5. cikke szerinti információ és közigazgatási vizsgálat iránti megkeresésekre, valamint a 7. cikk szerinti válaszokra, átvételi elismervényekre, további háttér-információ iránti kérelmekre, a kérés teljesítésének lehetetlenségére vagy az elutasítására alkalmazandó formanyomtatvány a következő mezőket tartalmazza (1):

                  —

                  Jogalap

                  —

                  Hivatkozási szám

                  —

                  Dátum

                  —

                  A megkereső és a megkeresett hatóságok megnevezése

                  —

                  A vizsgálat vagy nyomozás alatt álló személy megnevezése

                  —

                  Általános esetleírás és adott esetben konkrét háttér-információk, amelyek valószínűleg lehetővé teszik a 2011/16/EU irányelv 2. cikkében említett adókra vonatkozó tagállami jogszabályok alkalmazásához és végrehajtásához szükséges információ előrelátható relevanciájának elbírálását.

                  —

                  Az információkérés adózási célja

                  —

                  A vizsgált időszak

                  —

                  Bármely olyan személy neve és címe, akiről feltételezhető, hogy a kért információ birtokában van

                  —

                  A 2011/16/EU irányelv 16. cikkének (1) bekezdésében előírt jogi követelmény teljesítése

                  —

                  A 2011/16/EU irányelv 17. cikkének (1) bekezdésében előírt jogi követelmény teljesítése

                  —

                  Konkrét közigazgatási vizsgálatra vonatkozó indokolt kérés és a kért konkrét közigazgatási vizsgálat elvégzésének megtagadására vonatkozó indokok

                  —

                  Az információkérés visszaigazolása

                  —

                  További háttér-információk iránti kérelem

                  —

                  Az információkérés teljesítésének lehetetlenségét vagy elutasítását alátámasztó indokok

                  —

                  A megállapított határidőig történő válaszadás elmulasztásának okai és az az időpont, ameddig a megkeresett hatóság megítélése szerint képes választ adni.

         (1)  A formanyomtatványon azonban csak az adott ügyben ténylegesen kitöltött mezőknek szükséges megjelenniük.

      II. MELLÉKLET

         Az 1. cikk (3) bekezdésében említett formanyomtatvány

      A 2011/16/EU irányelv 9. cikke szerinti spontán módon közölt információkra és azoknak a 10. cikk szerinti visszaigazolásaira alkalmazandó formanyomtatvány a következő mezőket tartalmazza (1):

                  —

                  Jogalap

                  —

                  Hivatkozási szám

                  —

                  Dátum

                  —

                  A küldő és a kapó hatóságok megnevezése

                  —

                  Annak a személynek a megjelölése, akire a spontán információcsere vonatkozik

                  —

                  Azon időszak, amelyre a spontán információcsere vonatkozik

                  —

                  A 2011/16/EU irányelv 16. cikkének (1) bekezdésében előírt jogi követelmény teljesítése

                  —

                  A spontán módon közölt információk visszaigazolása.

         (1)  A formanyomtatványon azonban csak az adott ügyben ténylegesen kitöltött mezőknek szükséges megjelenniük.

      III. MELLÉKLET

         Az 1. cikk (4) bekezdésében említett formanyomtatvány

      A 2011/16/EU irányelv 13. cikkének (1) és (2) bekezdése szerinti értesítés iránti kérelemre és azoknak az említett irányelv 13. cikkének (3) bekezdése szerint válaszaira alkalmazandó formanyomtatvány a következő mezőket tartalmazza (1):

                  —

                  Jogalap

                  —

                  Hivatkozási szám

                  —

                  Dátum

                  —

                  A megkereső és a megkeresett hatóságok megnevezése

                  —

                  A jogi eszköz vagy határozat címzettjének neve és címe

                  —

                  Egyéb információk, amelyek megkönnyíthetik a címzett azonosítását

                  —

                  A jogi eszköz vagy határozat tárgya

                  —

                  A megkeresett hatóság a 2011/16/EU irányelv 13. cikkének (3) bekezdése szerinti válasza, amely tartalmazza a jogi eszköz vagy határozat címzettnek történő kézbesítésének időpontját.

         (1)  A formanyomtatványon azonban csak az adott ügyben ténylegesen kitöltött mezőknek szükséges megjelenniük.

      IV. MELLÉKLET

         Az 1. cikk (5) bekezdésében említett formanyomtatvány

      A 2011/16/EU irányelv 14. cikkének (1) bekezdése szerinti visszajelzésre alkalmazandó formanyomtatvány a következő mezőket tartalmazza (1):

                  —

                  Hivatkozási szám

                  —

                  Dátum

                  —

                  A visszajelzést kiadó, hatáskörrel rendelkező hatóság megnevezése

                  —

                  Általános visszajelzés a közölt információról

                  —

                  A közölt információhoz közvetlenül kapcsolódó eredmények.

         (1)  A formanyomtatványon azonban csak az adott ügyben ténylegesen kitöltött mezőknek szükséges megjelenniük.

      V. MELLÉKLET

         Az 2. cikk (1) bekezdésében említett számítógépes formátum

      A 2011/16/EU irányelv 8. cikkének (1) bekezdése szerinti kötelező automatikus információcsere során használt számítógépes formátum megfelel a következő faszerkezetnek, és a következő elemcsoportokat tartalmazza (1):

                  a)

                  A teljes üzenet esetében:

                  b)

                  A munkaviszonyból származó jövedelemre és vezető tisztségviselők tiszteletdíjára vonatkozó információközlés üzenettörzse esetében:

                  c)

                  A nyugdíjakra vonatkozó információközlés üzenettörzse esetében:

                  d)

                  Az életbiztosítási termékekre vonatkozó információközlés üzenettörzse esetében:

                  e)

                  Ingatlan tulajdonjogára és ingatlanból származó jövedelemre vonatkozó információközlés üzenettörzse esetében:

                  f)

                  Üzenettörzs abban az esetben, amikor egy konkrét kategóriával kapcsolatban nincs szükség információközlésre:

                  g)

                  A valamely konkrét kategóriába tartozó információ megérkezését visszaigazoló üzenettörzs esetében:

         (1)  A számítógépes formátumban azonban csak az adott ügyben ténylegesen rendelkezésre álló és alkalmazandó elemcsoportoknak szükséges megjelenniük.

      VI. MELLÉKLET

         Az 2. cikk (2) bekezdésében említett számítógépes formátum

      A 2011/16/EU irányelv 8. cikkének (3a) bekezdése szerinti kötelező automatikus információcsere során használt számítógépes formátum megfelel a következő faszerkezetnek, és a következő elemeket és attribútumokat tartalmazza (1):

                  a)

                  A teljes üzenet esetében:

                  b)

                  A fenti a) pont szerinti üzenetben a FATCA (az adójogszabályoknak a külföldi számlával rendelkező adóalanyok általi betartásáról szóló törvény) és a CRS (közös adatszolgáltatási standard) által közösen használt típusok esetében:

                  c)

                  A fenti a) pont szerinti üzenetben a közös OECD-típusok esetében:

         (1)  A számítógépes formátumban azonban csak a 2011/16/EU irányelv I. és II. mellékletében található adatszolgáltatási és átvilágítási szabályok teljesítésénél az adott ügyben ténylegesen alkalmazandó elemeknek és attribútumoknak szükséges megjelenniük.


title: A Bizottság (EU) 2016/1963 végrehajtási rendelete (2016. november 9.) az (EU) 2015/2378 végrehajtási rendeletnek az (EU) 2015/2376 tanácsi irányelv és az (EU) 2016/881 tanácsi irányelv összefüggésében használandó formanyomtatványok és nyelvhasználati szabályok tekintetében történő módosításáról

text:
               10.11.2016

               HU

               Az Európai Unió Hivatalos Lapja

               L 303/4

         A BIZOTTSÁG (EU) 2016/1963 VÉGREHAJTÁSI RENDELETE
   (2016. november 9.)
   az (EU) 2015/2378 végrehajtási rendeletnek az (EU) 2015/2376 tanácsi irányelv és az (EU) 2016/881 tanácsi irányelv összefüggésében használandó formanyomtatványok és nyelvhasználati szabályok tekintetében történő módosításáról
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel az adózás területén történő közigazgatási együttműködésről és a 77/799/EGK irányelv hatályon kívül helyezéséről szóló, 2011. február 15-i 2011/16/EU irányelvre (1) és különösen annak 20. cikke (5) és (6) bekezdésére,
   mivel:

               (1)

               A 2011/16/EU irányelv 8a. cikke a határokon átnyúló vonatkozású feltételes adómegállapításokra és az előzetes ármegállapításokra vonatkozó kötelező automatikus információcseréről rendelkezik. A kötelező automatikus információcseréhez formanyomtatványt és meghatározott nyelvhasználati szabályokat kell alkalmazni, és az információk tárolására szolgáló, a tagállamok által hozzáférhető, biztonságos központi adattárat kell létrehozni.

               (2)

               A 2011/16/EU irányelv 8aa. cikke az országonkénti jelentésekre vonatkozó kötelező automatikus információcseréről rendelkezik. Az információcserékhez használandó formanyomtatványok tekintetében nyelvhasználati szabályokat kell elfogadni.

               (3)

               Az (EU) 2015/2378 bizottsági végrehajtási rendeletet (2) ezért ennek megfelelően módosítani kell.

               (4)

               A koherencia és a jogbiztonság érdekében indokolt e rendelet alkalmazásának kezdődátumait összehangolni azokkal a dátumokkal, amelyektől kezdődően alkalmazni kell azokat a törvényi, rendeleti és közigazgatási rendelkezéseket, amelyek szükségesek ahhoz, hogy a tagállamok a 2011/16/EU irányelv 8a. és 8aa. cikkének megfeleljenek.

               (5)

               Az e rendeletben előírt intézkedések összhangban vannak az adóügyi közigazgatási együttműködéssel foglalkozó bizottság véleményével,

         ELFOGADTA EZT A RENDELETET:
   1. cikk
   Az (EU) 2015/2378 végrehajtási rendelet módosításai
   Az (EU) 2015/2378 végrehajtási rendelet a következőképpen módosul:

               1.

               A szöveg a következő 2a. cikkel egészül ki:
               „2a. cikk
               Formanyomtatványok és nyelvhasználati szabályok a határokon átnyúló vonatkozású feltételes adómegállapításokra és az előzetes ármegállapításokra vonatkozó kötelező automatikus információcseréhez
               (1)   Az alkalmazandó formanyomtatványok tekintetében az „elem” és a „mező” olyan helyet jelent a formanyomtatványon, ahova a 2011/16/EU irányelv szerint cserélendő információk rögzíthetők.
               (2)   A határokon átnyúló vonatkozású feltételes adómegállapításokra és az előzetes ármegállapításokra vonatkozó, a 2011/16/EU irányelv 8a. cikke szerinti automatikus információcseréhez alkalmazandó formanyomtatványnak meg kell felelnie e rendelet VII. mellékletének.
               (3)   A 2011/16/EU irányelv 20. cikkének (5) bekezdésében említett „legfontosabb elemek” az ugyanezen rendelet 8a. cikke (6) bekezdésének b), h) és i) pontjában felsorolt elemek, és ezeket a legfontosabb elemeket angolul is el kell küldeni.”

               2.

               A szöveg a következő 2b. cikkel egészül ki:
               „2b. cikk
               Nyelvhasználati szabályok az országonkénti jelentésekre vonatkozó kötelező automatikus információcseréhez
               A 2011/16/EU irányelv 20. cikkének (6) bekezdésében említett „legfontosabb elemek” az ugyanezen irányelv III. melléklete III. szakaszának 3. táblázatában szereplő információk vagy magyarázatok, és ezeket a legfontosabb elemeket angolul is el kell küldeni, kivéve, ha az információkat küldő tagállam egy másik hivatalos uniós nyelv használatában állapodott meg az összes többi olyan tagállammal, amely részére a 2011/16/EU irányelv 8aa. cikkének (2) bekezdése szerint információkat küld.”

               3.

               A rendelet új VII. melléklettel egészül ki, amelynek szövegét e rendelet melléklete tartalmazza.

         2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2017. január 1-jétől kell alkalmazni.
   Az 1. cikk (2) bekezdését azonban 2017. június 5-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 9-én.

            a Bizottság részéről

            az elnök

         Jean-Claude JUNCKER

      (1)  HL L 64., 2011.3.11., 1. o.

      (2)  A Bizottság 2015. december 15-i (EU) 2015/2378 végrehajtási rendelete az adózás területén történő közigazgatási együttműködésről szóló 2011/16/EU tanácsi irányelv bizonyos rendelkezéseinek végrehajtására vonatkozó részletes szabályok megállapításáról és az 1156/2012/EU végrehajtási rendelet hatályon kívül helyezéséről (HL L 332., 2015.12.18., 19. o.).

      MELLÉKLET
      Az (EU) 2015/2378 végrehajtási rendelet a következő melléklettel egészül ki:

            „VII. MELLÉKLET

               A 2a. cikkben említett formanyomtatvány

            A határokon átnyúló vonatkozású feltételes adómegállapításokra és az előzetes ármegállapításokra vonatkozó, a 2011/16/EU irányelv 8a. cikke szerinti automatikus információcseréhez alkalmazandó formanyomtatványnak az ugyanezen rendelet 8a. cikke (6) bekezdésében felsorolt elemeken túlmenően tartalmaznia kell a következő mezőt:

                        a)

                        A határozat hivatkozási száma.”


title: A Bizottság 1205/2012/EU végrehajtási rendelete ( 2012. december 14. ) a 802/2010/EU rendeletnek a társaság teljesítménye tekintetében történő módosításáról EGT-vonatkozású szöveg

text:
               15.12.2012

               HU

               Az Európai Unió Hivatalos Lapja

               L 347/10

         A BIZOTTSÁG 1205/2012/EU VÉGREHAJTÁSI RENDELETE
   (2012. december 14.)
   a 802/2010/EU rendeletnek a társaság teljesítménye tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kikötő szerint illetékes állam általi ellenőrzésről szóló, 2009. április 23-i 2009/16/EK európai parlamenti és tanácsi irányelvre (1) és különösen annak 27. cikkére,
   mivel:

               (1)

               A társaság teljesítménye az egyik olyan általános paraméter, amely meghatározza egy hajó kockázati profilját.

               (2)

               A társaság teljesítményének értékelése érdekében figyelembe kell venni a társaság flottájába tartozó összes olyan hajó hiányossági és visszatartási arányát, amelyet az Unión belül, valamint a kikötő szerinti állam általi ellenőrzéséről szóló memorandum (a továbbiakban: Párizsi Memorandum) régióján belül ellenőriztek.

               (3)

               A hajó kockázati profiljának meghatározása keretében a társasági teljesítményhez kapcsolódó kritériumok kiszámítására és a közzétételre szánt jegyzékek összeállításának módszertanára vonatkozó végrehajtási szabályok a 2009/16/EK európai parlamenti és tanács irányelv 10. cikke (3) bekezdésének és 27. cikkének a társaság teljesítménye tekintetében történő végrehajtásáról szóló, 2010. szeptember 13-i 802/2010/EU bizottsági rendeletben (2) kerültek meghatározásra.

               (4)

               Az ellenőrzési adatbázisban rögzített információkon alapuló jegyzékek közzétételének szimulációi azt mutatják, hogy a 802/2010/EU rendeletben meghatározott közzétételre vonatkozó módszertannak célzottabbnak kell lennie.

               (5)

               Ezért annak igazolása érdekében, hogy szükség van az alacsony és nagyon alacsony teljesítményű társaságok jegyzékére, módosítani kell e jegyzékek összeállításához használt kritériumokat, hogy a közzététel során a leggyengébben teljesítő társaságok állhassanak a középpontban. Ily módon nem kellene megváltoztatni a hajó kockázati profiljával összefüggő társasági teljesítmény kiszámítását.

               (6)

               Az alacsony és nagyon alacsony teljesítményű társaságok jegyzékébe kerüléshez a társaságnak a közzétételt közvetlenül megelőző 36 hónapig folyamatosan gyenge teljesítményszintet kell mutatnia. Egy ilyen hosszú ideig tartó, következetesen gyenge teljesítmény azt bizonyítja, hogy a társaság nem hajlandó vagy képtelen javítani teljesítményén. Mivel a jegyzékbe történő felvételre a társaságok teljesítményét 36 hónapon át jelző adatok feldolgozása alapján kerül sor, elegendő időt kell biztosítani az első közzétételt megelőzően arra, hogy elegendő mennyiségű, a tagállamok által a THETIS adatbázisba a 2009/16/EK irányelvnek megfelelően bejelentett adat álljon rendelkezésre.

               (7)

               A jegyzékre felkerülő társaságok kizárólag a tagállamok által a 2009/16/EK irányelv 24. cikkének (3) bekezdése szerint az ellenőrzési adatbázisba továbbított és megerősített információk alapján kerülnek meghatározásra. Ezen információk a hajók ellenőrzését, valamint az ellenőrzések és visszatartások során feltárt hiányosságokat tartalmazzák. Ide tartoznak még a hajóval kapcsolatos információk (név, IMO-azonosító szám, hívójel és zászló) és a tulajdonos vagy a hajót vezető, illetőleg személyzet nélkül bérlő személy neve, aki vállalja a hajó üzemeltetésével járó felelősséget, valamint a hajók biztonságos üzemeltetéséről szóló nemzetközi szabályzat által megállapított kötelezettségeket és felelősséget. Ily módon a szóban forgó személy felelősségi körébe tartozó társaság és hajók teljesítménye automatikusan nyomon követhető az ellenőrzési adatbázisban, a jegyzékek pedig naponta frissíthetők.

               (8)

               A Bizottságnak le kell tudnia hívni az ellenőrzési adatbázisból – automatikus funkciói felhasználásával – a releváns adatokat annak érdekében, hogy meghatározza, melyek azok a társaságok, amelyek felkerülnek az alacsony és nagyon alacsony teljesítményű társaságok jegyzékébe.

               (9)

               A társaságteljesítmény-táblázat meghatározásának módszertana a 802/2010/EU rendelet mellékletében foglalt visszatartási index és a társaság hiányossági indexének feldolgozásán alapul.

               (10)

               Az e rendeletben előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével,

         ELFOGADTA EZT A RENDELETET:
   1. cikk
   A 802/2010/EU rendelet 3. cikke (2) bekezdésének helyébe a következő szöveg lép:

      „(2)   Az EMSA 2014. január 1-jétől közzéteszi és naponta frissíti nyilvános honlapján a következő információkat:

                  a)

                  azon társaságok jegyzéke, amelyeknek a teljesítménye a megelőző 36 hónap során folyamatosan nagyon alacsony volt;

                  b)

                  azon társaságok jegyzéke, amelyeknek a teljesítménye a megelőző 36 hónap során folyamatosan alacsony vagy nagyon alacsony volt;

                  c)

                  azon társaságok jegyzéke, amelyeknek a teljesítménye a megelőző 36 hónap során folyamatosan alacsony volt.”

   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 14-én.

            a Bizottság részéről

            az elnök

         José Manuel BARROSO

      (1)  HL L 131., 2009.5.28., 57. o.

      (2)  HL L 241., 2010.9.14., 4. o.


title: A Bizottság 1140/2014/EU végrehajtási rendelete ( 2014. október 27. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               28.10.2014

               HU

               Az Európai Unió Hivatalos Lapja

               L 307/36

         A BIZOTTSÁG 1140/2014/EU VÉGREHAJTÁSI RENDELETE
   (2014. október 27.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 27-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  55,3

                  MA

                  105,2

                  MK

                  84,3

                  ZZ

                  81,6

                  0707 00 05

                  AL

                  59,9

                  MK

                  80,7

                  TR

                  133,3

                  ZZ

                  91,3

                  0709 93 10

                  MA

                  99,6

                  TR

                  108,6

                  ZZ

                  104,1

                  0805 50 10

                  AR

                  78,7

                  TR

                  99,7

                  UY

                  86,1

                  ZA

                  84,3

                  ZZ

                  87,2

                  0806 10 10

                  BR

                  278,9

                  MD

                  39,0

                  PE

                  350,2

                  TR

                  147,0

                  ZZ

                  203,8

                  0808 10 80

                  BR

                  53,3

                  CL

                  86,3

                  CN

                  117,7

                  MD

                  27,7

                  NZ

                  148,8

                  US

                  191,0

                  ZA

                  157,5

                  ZZ

                  111,8

                  0808 30 90

                  CN

                  106,3

                  TR

                  114,2

                  ZZ

                  110,3

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 646/2012/EU végrehajtási rendelete ( 2012. július 16. ) a 216/2008/EK európai parlamenti és tanácsi rendelet szerinti pénzbírságokra és időszakos kényszerítő bírságokra vonatkozó részletes végrehajtási szabályok megállapításáról  EGT-vonatkozású szöveg

text:
               17.7.2012

               HU

               Az Európai Unió Hivatalos Lapja

               L 187/29

         A BIZOTTSÁG 646/2012/EU VÉGREHAJTÁSI RENDELETE
   (2012. július 16.)
   a 216/2008/EK európai parlamenti és tanácsi rendelet szerinti pénzbírságokra és időszakos kényszerítő bírságokra vonatkozó részletes végrehajtási szabályok megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi rendelet [helyesen: irányelv], 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 25. cikke (3) bekezdésére,
   mivel:

               (1)

               A 216/2008/EK rendelet célja a polgárirepülés-biztonság egységesen magas szintjének kialakítása és fenntartása Európában. A szóban forgó rendelet eszközöket biztosít ennek a célnak és a polgárirepülés-biztonság más céljainak az eléréséhez.

               (2)

               A 216/2008/EK rendelet értelmében az Európai Repülésbiztonsági Ügynökség (a továbbiakban: Ügynökség) feladatkörébe tartozik egyes termékek, személyek és vállalkozások típusalkalmassági vizsgálata. A feladatkörébe tartozó területeken az Ügynökség felügyeli, hogy a szóban forgó termékek, személyek és vállalkozások teljesítsék a vonatkozó követelményeket, beleértve a 216/2008/EK rendeletben és annak végrehajtási szabályaiban foglaltakat.

               (3)

               Ha a meglévő felügyeleti eljárás keretében nem sikerül megfelelő megoldást találni a megállapított lehetséges hiányosságokra, a 216/2008/EK rendelet 25. cikke a Bizottságot felhatalmazza, hogy az Ügynökség megkeresésére pénzbírságot vagy időszakos kényszerítő bírságot szabjon ki az Ügynökség által kibocsátott bizonyítványok birtokosaira a 216/2008/EK rendeletben vagy annak végrehajtási szabályaiban előírt kötelezettségek bármelyikének szándékos vagy gondatlan megszegéséért.

               (4)

               A pénzbírság és az időszakos kényszerítő bírság bevezetésével a Bizottság olyan kiegészítő eszköz birtokába került, amelynek révén az Ügynökség által kibocsátott bizonyítvány visszavonásához képest árnyaltabb, rugalmasabb és fokozatosabb választ adhat a szabályok megsértésére.

               (5)

               Rögzíteni kell az eljárásokra, a vizsgálatokra, a kapcsolódó intézkedésekre és az Ügynökség általi jelentéstételre irányadó szabályokat, valamint a döntéshozatallal kapcsolatos eljárási szabályokat, beleértve a pénzbírságok és az időszakos kényszerítő bírságok kiszámítására és beszedésére vonatkozó rendelkezéseket is. Részletes kritériumrendszert kell továbbá megállapítani a pénzbírság, illetőleg az időszakos kényszerítő bírság összegének megállapításához.

               (6)

               E szabályokat és eljárásokat azzal az igénnyel kell megállapítani, hogy minél magasabb biztonsági és környezetvédelemi színvonalat biztosítsanak, hogy a vizsgálat és a döntéshozatali szakaszok eredményes lebonyolítására ösztönözzenek, és hogy biztosítsák az eljárásoknak, valamint a pénzbírságok és az időszakos kényszerítő bírságok kiszabásának tisztességes és átlátható voltát.

               (7)

               Az e rendeletben foglaltaknak csak a tagállamok, a Bizottság és az Ügynökség közötti szoros együttműködés keretében lehet sikeresen érvényt szerezni. Ebből a célból a három fél között konzultációs és együttműködési csatornák kialakítására van szükség a feltételezett jogsértést érintő vizsgálat és döntéshozatali eljárás hatékony lefolytatásának biztosítására.

               (8)

               Helyénvaló, hogy a jogsértési eljárás megindítása és lefolytatása, valamint a pénzbírságok és az időszakos kényszerítő bírságok kiszámítása céljából a Bizottság és az Ügynökség figyelembe vegye az ugyanazon bizonyítványbirtokos ellen tagállamok vagy harmadik országok által indított vagy lefolytatott egyéb eljárásokat.

               (9)

               A Bizottságnak és az Ügynökségnek indokolt figyelembe vennie a szóban forgó bizonyítványnak a 216/2008/EK rendelet szerinti módosítása, korlátozása, felfüggesztése vagy visszavonása kérdésében az Ügynökség által indított, függőben lévő eljárásokat, illetve meghozott döntéseket is.

               (10)

               A biztonsági információk vétkesség vagy felelősség megállapítása céljából való felhasználását tiltó – különösen a 216/2008/EK rendelet 16. cikkének (2) bekezdésében, a polgári légiközlekedési balesetek és repülőesemények vizsgálatáról és megelőzéséről és a 94/56/EK irányelv hatályon kívül helyezéséről szóló, 2010. október 20-i 996/2010/EU rendelet (2) 19. cikkének (2) bekezdésében és a polgári légi közlekedésben előforduló események jelentéséről szóló, 2003. június 13-i 2003/42/EK irányelv (3) 7. cikkében foglalt – uniós rendelkezések sérelme nélkül, minden felügyeleti hatáskör, amellyel az uniós szabályozás a 216/2008/EK rendelet alapján kibocsátott bizonyítványok tekintetében a Bizottságot, illetőleg az Ügynökséget felruházza, felhasználható az említett jogsértési eljárás részét képező vizsgálatban és döntéshozatali szakaszokban. Indokolt, hogy az Ügynökség által lefolytatott vizsgálat, a jogsértési eljárás alá vont bizonyítványbirtokos észrevételei, valamint – adott esetben – az Ügynökség és a Bizottság által benyújtott egyéb információk szolgáljanak a Bizottság pénzbírságot vagy időszakos kényszerítő bírságot kiszabó határozatának alapjául.

               (11)

               Indokolt a bizonyítványbirtokosoknak – meghatározott határidőn belül – lehetőséget adni a 216/2008/EK rendeletben és annak végrehajtási szabályaiban foglaltak önkéntes teljesítésére, mely esetben a Bizottság eltekint a pénzbírság, illetőleg az időszakos kényszerítő bírság kiszabásától. Az önkéntes önkéntes teljesítés kinyilvánításának azonban időbeli korlátot kell szabni.

               (12)

               Pénzbírság vagy időszakos kényszerítő bírság kiszabásáról kizárólag olyan indokok alapján hozható határozat, amelyekkel kapcsolatban a bizonyítványbirtokosnak lehetősége volt észrevételeit közölni.

               (13)

               A kiszabott pénzbírságnak vagy időszakos kényszerítő bírságnak eredményesnek, arányosnak és visszatartó erejűnek kell lennie, továbbá figyelembe kell vennie az adott esethez fűződő egyéb körülményeket is.

               (14)

               Helyénvalónak tűnik külön eljárást meghatározni azokra az esetekre, amikor a Bizottság egy jogsértési eljárás alá vont bizonyítványbirtokosra azért kíván pénzbírságot vagy időszakos kényszerítő bírságot kiszabni, mert az nem működött együtt a Bizottsággal vagy az Ügynökséggel a vizsgálati intézkedések vagy egyéb adatszolgáltatási felszólítások tekintetében.

               (15)

               Ez a rendelet tiszteletben tartja az alapjogokat, és betartja az Európai Unió Alapjogi Chartájában elismert alapelveket, különösen a védelemhez való jog és a bizalmas adatkezelés elve tekintetében, összhangban az általános jogelvekkel és az Európai Unió Bíróságának ítélkezési gyakorlatával.

               (16)

               A jogsértési eljárás lefolytatásának jogbiztonsága érdekében meg kell határozni a pénzbírság vagy időszakos kényszerítő bírság kiszabására és végrehajtására irányadó határidők és elévülési idők számításának részletes szabályait.

               (17)

               A pénzbírság, illetőleg az időszakos kényszerítő bírság kiszabásáról hozott határozatok az Európai Unió működéséről szóló szerződés 299. cikke alapján végrehajthatók, és ellenük az Európai Unió Bírósága előtt jogorvoslatnak van helye.

               (18)

               Az e rendeletben foglalt intézkedések összhangban vannak a 216/2008/EK rendelet 65. cikkének (1) bekezdésével létrehozott bizottság véleményével,

         ELFOGADTA EZT A RENDELETET:
   I.   FEJEZET

      ÁLTALÁNOS RENDELKEZÉSEK

   1. cikk
   Tárgy és hatály
   (1)   Ez a rendelet megállapítja a 216/2008/EK rendeletnek a pénzbírságok és az időszakos kényszerítő bírságok kiszámításakor alkalmazandó kritériumrendszerére vonatkozó részletes végrehajtási szabályait, a vizsgálatokra, a kapcsolódó intézkedésekre és a jelentéstételre vonatkozó eljárások részletes végrehajtási szabályait, valamint a döntéshozatallal kapcsolatos eljárási szabályokat, beleértve a védelemhez való jogra, az iratbetekintésre, a jogi képviseletre, a titoktartásra és az átmeneti intézkedésekre, valamint a pénzbírságok és az időszakos kényszerítő bírságok mértékének megállapítására és az e bírságok beszedésére vonatkozó rendelkezéseket is.
   (2)   Ez a rendelet a következőkre alkalmazandó:

               a)

               pénzbírság kiszabása az Európai Repülésbiztonsági Ügynökségtől (a továbbiakban: Ügynökség) bizonyítványt szerzett személyekre és vállalkozásokra (a továbbiakban: bizonyítványbirtokosok) abban az esetben, ha a 216/2008/EK rendelet rendelkezéseinek vagy annak végrehajtási szabályainak gondatlan vagy szándékos megsértésére került sor és az Unió érdekei érintve vannak;

               b)

               időszakos kényszerítő bírság kiszabása az a) pontban említett bizonyítványbirtokosoknak a 216/2008/EK rendeletben, illetőleg annak végrehajtási szabályaiban foglaltak betartására kényszerítése céljából.

         II.   FEJEZET

      JOGSÉRTÉSI ELJÁRÁS

      1.   SZAKASZ

         Vizsgálat

   2. cikk
   A jogsértési eljárás
   (1)   Az ebben a fejezetben foglalt jogsértési eljárás magában foglalja a 216/2008/EK rendeletnek vagy végrehajtási szabályainak esetleges megsértése ügyében folytatott vizsgálat valamennyi igazgatási szakaszát.
   (2)   Az Ügynökség hivatalból, illetve a Bizottság vagy egy tagállam megkeresése nyomán indíthat jogsértési eljárást.
   (3)   Abban az esetben, ha a Bizottság vagy egy tagállam megkeresésére indul jogsértési eljárás, az Ügynökség a Bizottságot, illetőleg a tagállamot értesíti a megkeresés nyomán tett intézkedésekről.
   3. cikk
   Adatszolgáltatási felszólítás
   (1)   A jogsértési eljárás megindítása és lefolytatása céljára az Ügynökség felhasználhat minden olyan információt, amelyet a 216/2008/EK rendelet alapján kibocsátott bizonyítványok tekintetében őt megillető, az uniós szabályozással ráruházott bármely felügyeleti hatáskör gyakorlása során szerzett. Ez a felhatalmazás az információk vétkesség vagy felelősség megállapítása céljából való felhasználását tiltó uniós rendelkezések sérelme nélkül értendő.
   (2)   Jogsértési eljárás indítása előtt az Ügynökség a bizonyítványbirtokost felszólíthatja a feltételezett jogsértéssel kapcsolatos információk rendelkezésre bocsátására.
   Az Ügynökség közli a felszólítás célját, valamint azt a tényt, hogy a felszólításra e rendelet alkalmazásában kerül sor, és megjelöli az információ benyújtásának határidejét.
   4. cikk
   Értesítés
   (1)   A jogsértési eljárás megindításáról az Ügynökség írásban értesíti a bizonyítványbirtokost, a Bizottságot, a bizonyítványbirtokos gazdasági tevékenységének fő helye szerinti és a jogsértés elkövetése szerinti tagállam(ok) vagy harmadik ország(ok) nemzeti légiközlekedési hatóságát, valamint – adott esetben – az e rendelet hatálya alá tartozó kérdésekben hatáskörrel rendelkező harmadik országbeli légiközlekedési hatóságokat és nemzetközi szervezeteket.
   (2)   Az értesítésben:

               a)

               ismertetni kell a bizonyítványbirtokossal szemben felhozott állításokat, megjelölve a 216/2008/EK rendeletnek vagy annak végrehajtási szabályainak állítólagosan megsértett rendelkezéseit és az állítások alapját képező bizonyítékokat; valamint

               b)

               tájékoztatni kell a bizonyítványbirtokost, hogy pénzbírság vagy időszakos kényszerítő bírság kiszabására kerülhet sor.

         5. cikk
   Vizsgálat
   (1)   A vizsgálat megindítása után az Ügynökség tisztázza a tényeket és állításokat.
   (2)   Az Ügynökség felszólíthatja a bizonyítványbirtokost, hogy adjon szóbeli vagy írásbeli magyarázatot, vagy bocsásson rendelkezésre adatokat, illetve dokumentumokat.
   A felszólítást írásban kell a bizonyítványbirtokoshoz intézni. Az Ügynökség megnevezi a felszólítás jogalapját és célját, megjelöli az információk benyújtásának határidejét, és tájékoztatja a bizonyítványbirtokost a felszólítás teljesítésének elmulasztása, illetőleg téves vagy félrevezető adatszolgáltatás esetén a 16. cikk (1) bekezdésének a) és b) pontja alapján kiszabható időszakos kényszerítő bírságról.
   (3)   Az Ügynökség felkérheti a nemzeti légiközlekedési hatóságokat a vizsgálatban való együttműködésre és különösen minden, a feltételezett jogsértéssel kapcsolatos információ rendelkezésre bocsátására.
   A felkérésben közölni kell nevezni a felkérés jogalapját és célját, és meg kell jelölni a válaszadásnak, illetőleg a vizsgálati intézkedés megtételének a határidejét.
   (4)   Az Ügynökség természetes és jogi személyeket is felkérhet, hogy a feltételezett jogsértéssel kapcsolatosan bocsássanak rendelkezésre információkat.
   A felkérésben meg kell nevezni a felkérés jogalapját és célját, és meg kell jelölni az információk benyújtásának határidejét.
   6. cikk
   Önkéntes megfelelés
   (1)   Az Ügynökség – a jogsértési eljárás megindításáról szóló értesítés alkalmával vagy a későbbiekben – megjelöli azt a határidőt, amelyen belül a bizonyítványbirtokos írásban közölheti, hogy a megsértett rendelkezésben foglaltaknak önként megfelelt vagy – adott esetben – szándékában áll azoknak megfelelni. A bizonyítványbirtokosnak az Ügynökség által megjelölt határidőn belüli önkéntes megfelelése esetén az Ügynökség úgy határoz, hogy a megindított jogsértési eljárást lezárja.
   Az említett határidőn túl beérkezett válaszokat az Ügynökség nem köteles figyelembe venni.
   (2)   Az (1) bekezdés szerinti határidő semmiképpen nem járhat le később, mint az Ügynökség 7. cikk szerinti kifogásközlése kibocsátásának napja.
   7. cikk
   Kifogásközlés
   (1)   Amennyiben az Ügynökség megállapította a tényállást, és indokoltnak találta az eljárás továbbfolytatását, az eljárás alá vont bizonyítványbirtokoshoz írásban kifogásközlést intéz. A kifogásközlésnek tartalmaznia kell:

               a)

               a bizonyítványbirtokossal szemben felhozott állításokat, beleértve a 216/2008/EK rendeletnek vagy annak végrehajtási szabályainak állítólagosan megsértett rendelkezései pontos megjelölését és az állításokat alátámasztó bizonyítékokat is;

               b)

               azt az információt, hogy pénzbírság vagy kényszerítő bírság kiszabására kerülhet sor.

         (2)   Az Ügynökség a kifogásközlés kibocsátása alkalmával felkéri a bizonyítványbirtokost, hogy válaszában nyújtsa be írásbeli észrevételeit. Az Ügynökségnek ezt írásban, az észrevételek benyújtási határidejének megjelölésével kell megtennie.
   8. cikk
   Meghallgatás
   (1)   Az Ügynökség a bizonyítványbirtokos kérésére lehetőséget ad ez utóbbinak arra, hogy érveit meghallgatás keretében szóban kifejtse.
   (2)   Szükség szerint az Ügynökség nemzeti légiközlekedési hatóságokat vagy más személyeket is felkérhet a meghallgatáson való részvételre.
   (3)   A meghallgatás nem nyilvános. Az egyes személyek meghallgatása történhet egyenként vagy a részvételre felkért más személyek jelenlétében, tekintettel a bizonyítványbirtokosnak és a többi személynek saját üzleti titkai és más bizalmas információi védelméhez fűződő jogos érdekeire.
   9. cikk
   Határidők
   A jogbiztonságnak a vizsgálati eljárás lefolytatása során történő szavatolása érdekében az Ügynökség részletes szabályokat határoz meg a határidők kitűzésére vonatkozóan.
   10. cikk
   Jelentés
   (1)   Az Ügynökség a Bizottságnak, a tagállamoknak és a bizonyítványbirtokosnak jelentést ad át, melyben összegzi az ezzel a szakasszal összhangban lefolytatott vizsgálat alapján tett megállapításait. Az Ügynökség továbbá benyújtja a Bizottsághoz a vizsgálat aktáit.
   (2)   Ha jelentésében az Ügynökség azt a következtetést vonja le, hogy a bizonyítványbirtokos megsértette a 216/2008/EK rendeletben vagy annak végrehajtási szabályaiban foglaltakat, a jelentésnek ezenkívül tartalmaznia kell:

               a)

               a körülmények értékelését az e rendelet 15. cikkében foglalt kritériumrendszerrel összhangban;

               b)

               a Bizottságnak címzett, pénzbírság vagy időszakos kényszerítő bírság kiszabására irányuló megkeresést;

               c)

               a pénzbírság, illetve időszakos kényszerítő bírság összegét megjelölő indokolt javaslatot.

         (3)   Az Ügynökség a jogsértési eljárás megindításáról szóló – a 4. cikk szerinti – értesítéstől számított [12 hónapon] belül vagy az akták visszaküldéséről a Bizottság által küldött – a 12. cikk szerinti – értesítéstől számított [6 hónapon] belül elfogadja a szóban forgó jelentést.

      2.   SZAKASZ

         Döntéshozatal

   11. cikk
   Adatszolgáltatási felszólítás
   (1)   Ha az Ügynökségnek a 10. cikk (2) bekezdésének b) pontja szerinti megkeresése nyomán a Bizottság úgy dönt, hogy a jogsértési eljárást továbbfolytatja, a bizonyítványbirtokost írásban felszólíthatja, hogy adjon szóbeli vagy írásbeli magyarázatot, vagy bocsásson rendelkezésre adatokat, illetve dokumentumokat. Ebben az esetben a Bizottság a bizonyítványbirtokost tájékoztatja a felszólítás teljesítésének elmulasztása, illetőleg téves vagy félrevezető adatszolgáltatás esetén a 16. cikk (1) bekezdésének c) és d) pontja alapján kiszabható időszakos kényszerítő bírságról.
   A Bizottság az Ügynökséget, nemzeti légiközlekedési hatóságokat, illetve természetes vagy jogi személyeket is felkérhet, hogy bocsássanak rendelkezésre információkat a feltételezett jogsértéssel kapcsolatosan.
   (2)   A Bizottság gondoskodik arról, hogy a bizonyítványbirtokos minden írásbeli magyarázatot, adatot vagy dokumentumot benyújthasson, amely az ügyéhez kapcsolódik. A bizonyítványbirtokos kérhet meghallgatást, a Bizottságnak azonban jogában áll, hogy ehhez csak akkor adja hozzájárulását, ha szükségesnek ítéli meg.
   12. cikk
   Új vizsgálati szakasz
   Az Ügynökség jelentésére, a bizonyítványbirtokos által a jelentés alapján tett észrevételekre és az egyéb releváns információkra való tekintettel a Bizottság úgy ítélheti meg, hogy további információra van szükség. Ebben az esetben az aktákat visszaküldheti az Ügynökségnek. A Bizottság az Ügynökség számára egyértelműen megjelöli azokat a pontokat, amelyeket az Ügynökségnek tovább kell vizsgálnia, és adott esetben lehetséges vizsgálati intézkedéseket javasol erre a célra, összhangban a 216/2008/EK rendeletben foglaltakkal. Az új vizsgálati szakasz lefolytatására az e rendelet II. fejezetének 1. szakasza alkalmazandó.

      3.   SZAKASZ

         A pénzbírságra és az időszakos kényszerítő bírságra vonatkozó döntések

   13. cikk
   A pénzbírság és az időszakos kényszerítő bírság kiszabása és maximális összege
   (1)   Amennyiben a Bizottság a 2. szakasz szerinti döntéshozatal nyomán azt állapítja meg, hogy a bizonyítványbirtokos szándékosan vagy gondatlanságból megszegte a 216/2008/EK rendeletben vagy az annak végrehajtási szabályaiban foglaltakat, határozatot fogadhat el a bizonyítványbirtokos által az előző üzleti évben realizált bevétel vagy üzleti forgalom 4%-át meg nem haladó bírság kiszabásáról.
   (2)   Ha az (1) bekezdés szerinti határozat elfogadásáig a bizonyítványbirtokos nem hagyta abba jogsértő magatartását, akkor a Bizottság –ugyanazon határozatban – a bizonyítványbirtokos által az előző üzleti évben realizált átlagos napi bevétel vagy üzleti forgalom 2,5%-áig terjedő napi összegű időszakos kényszerítő bírságot is kiszabhat.
   A szóban forgó időszakos kényszerítő bírság a határozatról szóló értesítés időpontjától a jogsértés megszűnéséig tartó időszakra szabható ki.
   (3)   Az (1) és (2) bekezdés alkalmazásában az előző üzleti év az (1) bekezdésben említett határozat időpontját megelőző üzleti évet jelenti.
   (4)   A pénzbírság és az időszakos kényszerítő bírság közigazgatási jellegű.
   (5)   A pénzbírságot és az időszakos kényszerítő bírságot kiszabó határozat végrehajtható.
   14. cikk
   A határozatok tartalma
   (1)   A 13. cikk szerinti határozat kizárólag olyan indokokon alapulhat, amelyekkel kapcsolatban a bizonyítványbirtokosnak lehetősége volt észrevételeit a Bizottság elé terjeszteni.
   (2)   A Bizottság tájékoztatja a bizonyítványbirtokost a rendelkezésre álló jogorvoslati lehetőségekről.
   (3)   A Bizottság tájékoztatja a tagállamokat és az Ügynökséget a határozat elfogadásáról.
   (4)   Határozata részletes közzétételekor és a tagállamok tájékoztatásakor a Bizottság tekintetbe veszi a bizonyítványbirtokosoknak és más személyeknek saját üzleti titkaik védelméhez fűződő jogos érdekeit.
   15. cikk
   A pénzbírságok és az időszakos kényszerítő bírságok alkalmazását és kiszámítását meghatározó kritériumrendszer
   (1)   Pénzbírság, illetve időszakos kényszerítő bírság kiszabásáról való döntéskor és összegének megállapításakor a Bizottság az eredményesség, az arányosság és a visszatartó erő elvét tartja szem előtt.
   (2)   A Bizottság minden esetben figyelembe veszi az alábbi körülményeket, amennyiben azok relevánsak:

               a)

               a jogsértés súlyossága és hatásai, és különösen a biztonságot és a jogsértésnek a környezetet érintő következményei és hatásai;

               b)

               a bizonyítványbirtokos által a jogsértés felderítése és a korrekciós intézkedések alkalmazása kapcsán, valamint a jogsértési eljárás folyamán tanúsított gondosság és együttműködés mértéke, vagy adott esetben a bizonyítványbirtokosnak valamely jogsértés felderítését vagy jogsértési eljárás lefolytatását akadályozó magatartása, illetőleg az Ügynökség, a Bizottság vagy valamely nemzeti légiközlekedési hatóság által e rendelet alapján hozzá intézett felkérés teljesítésének elmulasztása;

               c)

               a bizonyítványbirtokos jóhiszeműsége a 216/2008/EK rendelet vagy annak végrehajtási szabályai alapján a bizonyítványbirtokosokra háruló kötelezettségek értelmezése és tiszteletben tartása kapcsán, vagy a bizonyítványbirtokos általi szándékos félrevezetésnek bármilyen bizonyítéka;

               d)

               az ügyben érintett üzleti forgalom és az eljárás alá vont bizonyítványbirtokos gazdasági teljesítőképessége;

               e)

               átmeneti vagy sürgős intézkedések elfogadásának szükségessége;

               f)

               a bizonyítványbirtokos által elkövetett jogsértés megismétlődése, gyakorisága, illetve időtartama;

               g)

               az ugyanazon bizonyítványbirtokosra alkalmazott korábbi szankciók, beleértve a bírságokat is.

         (3)   A pénzbírság, illetőleg az időszakos kényszerítő bírság összegének megállapításakor a Bizottság figyelembe veszi a bizonyítványbirtokosra ugyanazon jogalap alapján nemzeti szinten vagy az Ügynökség által már kiszabott bírságokat.

      4.   SZAKASZ

         Az együttműködés hiánya

   16. cikk
   Időszakos kényszerítő bírság együttműködés hiánya miatt
   (1)   A Bizottság – az Ügynökség megkeresésére vagy saját hatáskörében hozott határozatban – a bizonyítványbirtokos által az előző üzleti évben realizált átlagos napi bevétel vagy üzleti forgalom [0,5]%-áig terjedő napi összegű időszakos kényszerítő bírságot szabhat ki a bizonyítványbirtokosra, ha az szándékosan vagy gondatlanságból:

               a)

               nem tesz eleget valamely, az 5. cikk alapján elfogadott vizsgálati intézkedésnek;

               b)

               valamely, az 5. cikk alapján elfogadott vizsgálati intézkedésre adott válaszában téves vagy félrevezető információt bocsát rendelkezésre;

               c)

               nem tesz eleget a 11. cikk alapján hozzá intézett adatszolgáltatási felszólításnak;

               d)

               a 11. cikk alapján hozzá intézett adatszolgáltatási felszólításra adott válaszában téves vagy félrevezető információt bocsát rendelkezésre.

         A szóban forgó időszakos kényszerítő bírság a határozatról szóló értesítés időpontjától az együttműködés hiányának megszűnéséig tartó időszakra szabható ki.
   (2)   Az (1) bekezdés alkalmazásában az előző üzleti év az (1) bekezdésben említett határozat időpontját megelőző üzleti évet jelenti.
   17. cikk
   Az eljárás
   Amennyiben a Bizottság a 16. cikk (1) bekezdése alapján határozatot kíván elfogadni, erről előzőleg írásban értesíti a bizonyítványbirtokost, megjelölve azt, hogy a bizonyítványbirtokos milyen határidőn belül nyújthatja be írásbeli észrevételeit a Bizottsághoz.
   Az említett határidőn túl beérkezett írásbeli észrevételeket a Bizottság nem köteles figyelembe venni.
   18. cikk
   Az eljárások kiegészítő jellege
   A jogsértési eljárás megindítása és lefolytatása céljából a Bizottság és az Ügynökség figyelembe vesz:

               a)

               minden olyan jogsértési eljárást, amelyet egy tagállam vagy harmadik ország ugyanazon bizonyítványbirtokos ellen, ugyanazon jogalap és ugyanazon tények alapján már megindított vagy lefolytatott; valamint

               b)

               minden olyan eljárást, amelyet az Ügynökség a 216/2008/EK rendelet alapján ugyanazon bizonyítványbirtokos ellen, ugyanazon jogalap és ugyanazon tények alapján, az érintett bizonyítvány módosítása, korlátozása, felfüggesztése vagy visszavonása céljából már megindított.

      5.   SZAKASZ

   19. cikk
   A pénzbírságok és az időszakos kényszerítő bírságok behajtása
   A Bizottság a pénzbírságok és az időszakos kényszerítő bírságok behajtása érdekében beszedési utalványt állít ki, és az érintett bizonyítványbirtokos részére terhelési értesítést bocsát ki, összhangban az 1605/2002/EK, Euratom tanácsi rendelet (4) 71–74. cikkében és a 2342/2002/EK, Euratom bizottsági rendelet (5) 78–89. cikkében foglaltakkal.
   III.   FEJEZET

      IRATBETEKINTÉS, JOGI KÉPVISELET, BIZALMAS KEZELÉS ÉS HATÁRIDŐK

      1.   SZAKASZ

         A védelemhez való jog

   20. cikk
   Iratbetekintés
   (1)   A 4. cikk szerinti értesítést követően a bizonyítványbirtokosnak jogában áll hozzáférni a Bizottság és az Ügynökség által összegyűjtött olyan dokumentumokhoz és egyéb anyagokhoz, amelyek a feltételezett jogsértés bizonyítékául szolgálnak.
   (2)   Az iratbetekintés útján megszerzett dokumentumok kizárólag az e rendelet alkalmazásában folytatott bírósági és közigazgatási eljárásokban használhatók fel.
   21. cikk
   Jogi képviselet
   A bizonyítványbirtokos a jogsértési eljárás során jogi képviseletre jogosult.
   22. cikk
   Bizalmas kezelés, szakmai titoktartás és a hallgatáshoz való jog
   (1)   A 5. cikk (3) bekezdésében és a 11. cikk (1) bekezdésében előírt információcsere és -felhasználás sérelme nélkül, a jogsértési eljárást a bizalmas adatkezelés és a szakmai titoktartás elvének figyelembevételével kell lefolytatni.
   A Bizottság, az Ügynökség és a nemzeti légiközlekedési hatóságok – amennyiben az 5. cikk (3) bekezdése és 11. cikke (1) bekezdése alapján érintve vannak –, valamint tisztviselőik és a felügyeletük alatt dolgozó más személyek nem hozhatják nyilvánosságra az e rendeletben foglaltak alapján általuk megszerzett vagy továbbított információkat, illetve a bizalmas kezelési és a szakmai titoktartási kötelezettség alá tartozó információkat.
   (2)   Az iratbetekintéshez való jog sérelme nélkül, a bizonyítványbirtokos nem férhet hozzá a Bizottság vagy az Ügynökség birtokában lévő üzleti titkokhoz, bizalmas információkhoz vagy belső dokumentumokhoz.
   (3)   Minden olyan személynek, aki e rendelet alapján észrevételeket vagy információkat nyújt be, egyértelműen meg kell jelölnie – indoklás kíséretében – a bizalmasnak tekintett anyagokat, és a Bizottság vagy az Ügynökség által kijelölt határidőn belül rendelkezésre kell bocsátania egy különálló, bizalmasnak nem minősülő változatot is. A bizalmas anyagok megjelölésének hiányában a Bizottság vélelmezi, hogy a benyújtott észrevételek vagy információk nem tartalmaznak bizalmas információt.
   (4)   A bizonyítványbirtokosnak jogában áll hallgatni azokban a helyzetekben, amikor olyan választ kényszerülne adni, amely részükről annak beismerését jelentené, hogy jogsértés áll fenn.

      2.   SZAKASZ

         Határidők

   23. cikk
   A határidők alkalmazása
   (1)   Az ebben a rendeletben megállapított határidők a szóban forgó irat kézhezvételétől vagy személyes kézbesítésétől számítandók.
   Amennyiben a bizonyítványbirtokosnak észrevételek vagy információk benyújtását írják elő, elegendő, ha az ezt tartalmazó iratot ajánlott küldeményként a szóban forgó határidő lejárta előtt adták fel.
   (2)   Ha a határidő utolsó napja szombat, vasárnap vagy munkaszüneti nap, a határidő a következő munkanap végén jár le.
   (3)   Az ebben a rendeletben előírt határidők megállapításakor a Bizottság és az Ügynökség az adott esetnek megfelelően figyelembe veszi a benyújtandó iratok elkészítéséhez szükséges időt, csakúgy mint az ügy sürgősségét.
   (4)   Megfelelő esetben, az eredeti határidőn belül benyújtott indokolt kérelem alapján a határidőket meg lehet hosszabbítani.
   24. cikk
   A pénzbírságok és az időszakos kényszerítő bírságok kiszabására vonatkozó elévülési idők
   (1)   A Bizottság azon joga, hogy a 13. cikk alapján pénzbírság, illetve időszakos kényszerítő bírság kiszabásáról szóló határozatot fogadjon el, öt év alatt elévül.
   A 16. cikkben meghatározott időszakos kényszerítő bírságok esetében a Bizottság azon joga, hogy időszakos kényszerítő bírság kiszabásáról szóló határozatot fogadjon el, három év alatt elévül.
   Az elévülési idő a jogsértés elkövetésének napjától kezdődik. Folyamatos vagy ismétlődő jogsértések esetében azonban az elévülési idő a jogsértés megszűnésének napjától kezdődik.
   (2)   A Bizottságnak vagy az Ügynökségnek bármely olyan cselekménye, amelyre a vizsgálat vagy a jogsértési eljárás céljából kerül sor, megszakítja az (1) bekezdés szerinti elévülést. Az elévülés a bizonyítványbirtokosnak a cselekményről való értesítése napján szakad meg.
   (3)   Az elévülés megszakadása után az elévülés újból kezdődik. Az elévülés ideje azonban nem haladhatja meg az eredeti elévülési idő kétszeresét, kivéve akkor, ha az elévülés a (4) bekezdés alapján szakad meg. Ez utóbbi esetben az elévülési idő az elévülés nyugvásának idejével meghosszabbodik.
   (4)   Az időszakos kényszerítő bírság kiszabására vonatkozó elévülés mindaddig nyugszik, amíg a Bizottság határozatával kapcsolatban az Európai Unió Bírósága előtt eljárás van folyamatban.
   25. cikk
   A pénzbírságok és az időszakos kényszerítő bírságok beszedésére vonatkozó elévülési idők
   (1)   A beszedési eljárás megkezdéséhez való jog a 13. vagy a 16. cikk alapján hozott határozat jogerőre emelkedésétől számított egy év alatt évül el.
   (2)   A pénzbírság és az időszakos kényszerítő bírság beszedésére vonatkozó elévülést megszakítja a Bizottságnak vagy a Bizottság megkeresésére eljáró tagállamnak bármely olyan cselekménye, amelynek célja a pénzbírság vagy időszakos kényszerítő bírság megfizetésének kikényszerítése.
   (3)   Az elévülés megszakadása után az elévülés újból kezdődik.
   (4)   A pénzbírság és az időszakos kényszerítő bírság beszedésére vonatkozó elévülés nyugszik:

               a)

               adott esetben a fizetési haladék tartama alatt;

               b)

               mindaddig, amíg a fizetés végrehajtása az Európai Unió Bíróságának határozata alapján fel van függesztve.

         IV.   FEJEZET

      ZÁRÓ RENDELKEZÉSEK

   26. cikk
   Alkalmazás
   Az e rendelet hatálybalépése előtt megkezdődött jogsértések esetében ez a rendelet az egyes jogsértések azon részére alkalmazandó, amelyre a hatálybalépés után került sor.
   27. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 16-án.

            a Bizottság részéről

            az elnök

         José Manuel BARROSO

      (1)  HL L 79., 2008.3.13., 1. o.

      (2)  HL L 295., 2010.11.12., 35. o.

      (3)  HL L 167., 2003.7.4., 23. o.

      (4)  HL L 248., 2002.9.16., 1. o.

      (5)  HL L 357., 2002.12.31., 1. o.


title: A Bizottság 1205/2014/EU végrehajtási rendelete ( 2014. november 7. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               8.11.2014

               HU

               Az Európai Unió Hivatalos Lapja

               L 325/11

         A BIZOTTSÁG 1205/2014/EU VÉGREHAJTÁSI RENDELETE
   (2014. november 7.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 7-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  66,6

                  MA

                  83,4

                  MK

                  65,0

                  ZZ

                  71,7

                  0707 00 05

                  AL

                  79,4

                  JO

                  194,1

                  MK

                  74,3

                  TR

                  126,7

                  ZZ

                  118,6

                  0709 93 10

                  MA

                  61,1

                  TR

                  136,9

                  ZZ

                  99,0

                  0805 20 10

                  MA

                  125,8

                  TR

                  61,9

                  ZZ

                  93,9

                  0805 20 30, 0805 20 50, 0805 20 70, 0805 20 90

                  MK

                  74,3

                  TR

                  65,8

                  ZZ

                  70,1

                  0805 50 10

                  AR

                  78,7

                  MA

                  52,7

                  TR

                  91,2

                  ZZ

                  74,2

                  0806 10 10

                  BR

                  277,0

                  LB

                  284,9

                  PE

                  229,1

                  TR

                  146,8

                  US

                  303,6

                  ZA

                  133,6

                  ZZ

                  229,2

                  0808 10 80

                  AR

                  153,3

                  BA

                  46,1

                  BR

                  53,5

                  CA

                  136,0

                  CL

                  92,0

                  CN

                  68,5

                  NZ

                  141,9

                  US

                  193,3

                  ZA

                  164,7

                  ZZ

                  116,6

                  0808 30 90

                  CN

                  85,5

                  ZA

                  57,4

                  ZZ

                  71,5

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.